بطوله شرفها بينه ينقاس بطوله ختمها بچفه عباس الشمس رادت ضوانه نطيناها دمانه ختمها بچفه عباس 1 لمينه اعله سيف الموت ضمايرنه ومشاعرنه وكتبنه اعله الطفوف إشعار غير حسين ما عدنه العدد كل ما كثر بالطف تطيح دروع من عدنه مو بس عابس اعله حسين كلنه اوياه تجننه
مفاخر كتبها مدمع العين مفاخر نِضحي كلنه لحسين ترف رايه ابسمانه نطيناها دمانه ختمها بچفه عباس 2 جمد صوت الحرب والخوف بگلوب الزلم سيطر صحيح احنه العدد سبعين بس اعلينه من يگدر يا جيش اليرد السيف اذا فوگه انكتب حيدر عددنه ما زغر بيهم عددهم بينه ظل يزغر
مراجل فخرها رفعة السيف مراجل هممها تاخذ الحيف بطولتنه رجانه نطيناها دمانه ختمها بچفه عباس 3 نطينه انذار ما ننذل نذلهم ما يذلونه اجينه بصيت ابو الحسنين فنهم لو يلاگونه الجبال اتطيح وكت الكيف لكن ما يطيحونه شمسنه المنها راد اخيال نِحط الليل بعيونه
نذلهم صوارم صارت اخيال نذلهم حرايب تطلب ارجال ملاحمنه هوانه نطيناها دمانه ختمها بچفه عباس 4 تسيدنه وملكنه الريح هجمنه ومحد اتقدم تقدمنه وعجاج الخيل برگاب الزلم خيم مثل عباس صار الزود من ازنوده نتعلم خنگ بچفوفه جرف الماي حتى بهاي ما يرحم
نعرفه حسبها نظرة الماي نعرفه بوفائه يبقه سگاي ندگ مثله لوانه نطيناها دمانه ختمها بچفه عباس 5 تناثر منه ريح الغيظ وزعنه المراجل عين اليحط اباله حرگ اخيام من صولتنه يشرد وين كل واحد نزع روحه ودرع خلاها يم حسين خيم زينب ضمايرنه الضمير اتربه عدهم زين
خيمها وگفنه وحنه لحيود خيمها اليجيها منها ميعود عقيلتنه بحمانه نطيناها دمانه ختمها بچفه عباس 6 ما يكفينه بس مره نموت اگبال ابو اليمه كون بگد عددنه انموت فدوه احنه تحت جدمه عسن نترس نهر عباس دمنه ولا يهل دمه علينه الدنيه كون اتطيح ولا حافر يرض جسمه
نضحي عمرنه وصحنه هالصوت نضحي فخرنه بحظرته انموت النصرته ما سوانه نطيناها دمانه ختمها بچفه عباس ****
هذا حكم الله الجليل اولازم انشوف والدچ والصحبه تتوذر بل إسيوف نسمع صده البين ما يرجع حسين **** من تهاجر.....عنچ ارقيه الحنونه اويه الضعينه ودعيها........ما تردلچ ياوسف لرض المدينه اهناكه تصرخ.......وين ابونه الغالي طول ما يجينه يالعليه.......ما درة بالغاظريه اموذرينه
يحيدر من اذكرك كلشي بيه ايطيب وما بين الهواجس تشتفي العله انه بحبك اعيش بكل زمن سلطان تره بس اليبغظك عايش بذله ما بين الضلام اشما تزيد ادروب فقط دربك يبو الحسنين اندله عرفتك وانا ما فاهم معاني الشوف بصلب جدي وخيالك چنت اشرله يالمعلمني لو دگ باب بيتي ايتيم من جفني خبز ودموع اشتله بخيت الچان يفگد والد ابوكتك يحظر راسه حتى تروح تمسحله لميت اعله صدرك كل حنان الله بجلال الله فوگ الگاع تتجله لو رايد نبي ربك علي ايسويك ولكن صعبه عالمختار تتعله اليصير ومهده كعبه والوحي ايلوليه ابيت الطين عايش ياعلي فشله بس بثوب مفتوگ املكتلك كون تتواضع چنت حتى العمر يحله يالمكسر خبز بچفوف قلعن باب متهني وعله الصعبه گلت سهله راحة بال ما تعرفها وتسليت چنت نص الليالي بركعه تتسله اليذكرك ياعلي ماحاجه شيعي يكون احترام الاسمك الگالاها ادنگله وجوب القبله ياحيدر خمس مرات ونته بكل وكت يابالحسن قبله من بحرك يحيدر افتهم گطره والرايد علم هالگطره اوضحله ولو غاليت بعض انفوس راح اتگول انا ادري الخصم واگفلي عل زله يكفرني يريد اشما يريد ايگول لسان الحگ يحيدر لازم ايگله علي القاهر علي القاسم علي الاول علي منصب وصي من يگدر ايبدله علي الكاسر علي الباسط علي المهيوب علي برمشة جفن كون الله يجبله علي القائم علي الراكع علي القرءان علي هوه الفرض لو صله يركعله علي التوحيد علي الضارب علي الميزان علي حتى اويه مرحب شطرته عدله علي الظاهر علي الباطن علي الحازم علي كلمن يطيح بشده يندهله علي الراحم علي الغافر علي الحاظر علي يونس تنخه وراح يشفعله علي الضامن علي الجنه علي المفتاح علي بكل الذهب والله ما ابدله چثير امن الكلام وما يصح تعبير ماني مسولف انا بهل حچي كله وحگ الاشر ورد الشمس مرتين مسولفلك علم هل گطره بس بله ****